  Майя Бывальцева Та дыре Вавож ёросын вить школаосты но нылпи садъёсты рос-прос тупатъяло. Ужъёсты Удмуртилэн коньдэтэз чотын нуо. Со сярысь ёрослэн «ВКонтакте» мерлыко вотэсысь огиназ ивортэмын. Вавожысь «Улыбка» нылпи садын ӵошкыт липетсэ ньыль палнала липетлы вошто, выль укноос пукто. Ужъёсты коньывуон пумозь йылпумъяны кулэ. Водӟи черкогуртысь нылпи садын липетсэ, корказьзэ тупатъяло, шуныт сётон сӧзнэтэз, кезьыт вулы гумыосты но канализациез вошто. Ужъёсты шуркынмон пумын быдэстыны чаклало. Нюрдор-Котья черкогуртын кык мерлыко ужъюртъёсты тупатъяло: школаын липетсэ, шуныт сётон сӧзнэтэз выльдо, укноосты вошъяло, нош «Солнышко» нылпи адын укноосты но шуныт сётон сӧзнэтэз тупатъяло. Брызгал гуртысь школаын укноосты вошъяло. Вуоно арын элькун коньдэт чотын эшшо кӧня ке дышетон ужъюртъёсты тупатъяны малпало.   Тодэ вайытом, озьы ик Вавож ёросын пӧртэм ӵектосъёсъя мер интыосты умоято. Тегъёс: Вавож Удмуртия школаос тупатъянужъёс дӥськут лэсьтськон 100ар  